CELEX: 32000R0609
Language: el
Date: 2000-03-21 00:00:00
Title: Κανονισμός (ΕΚ) αριθ. 609/2000 της Επιτροπής, της 21ης Μαρτίου 2000, για τροποποίηση του κανονισμού (ΕΚ) αριθ. 3298/94 για τη θέσπιση μέτρων που αφορούν το σύστημα οικοσημείων για βαρέα φορτηγά οχήματα διερχόμενα από την Αυστρία (Κείμενο που παρουσιάζει ενδιαφέρον για τον ΕΟΧ)

Avis juridique important

|

32000R0609

Κανονισμός (ΕΚ) αριθ. 609/2000 της Επιτροπής, της 21ης Μαρτίου 2000, για τροποποίηση του κανονισμού (ΕΚ) αριθ. 3298/94 για τη θέσπιση μέτρων που αφορούν το σύστημα οικοσημείων για βαρέα φορτηγά οχήματα διερχόμενα από την Αυστρία (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 073 της 22/03/2000 σ. 0009 - 0012

Κανονισμός (ΕΚ) αριθ. 609/2000 της Επιτροπήςτης 21ης Μαρτίου 2000για τροποποίηση του κανονισμού (ΕΚ) αριθ. 3298/94 για τη θέσπιση μέτρων που αφορούν το σύστημα οικοσημείων για βαρέα φορτηγά οχήματα διερχόμενα από την Αυστρία(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 11 παράγραφος 6 και το παράρτημα 4 του πρωτοκόλλου αριθ. 9,Εκτιμώντας τα ακόλουθα:(1) Οι άδειες ECMT που ισχύουν στην Αυστρία καθιστούν δυνατή την ελεύθερη διαμετακόμιση μέσω της Αυστρίας.(2) Αιτούνται σαφείς κανόνες για την ακύρωση των δελτίων οικοσημείων. Τα δελτία οικοσημείων είναι αναγκαία για στατιστικούς λόγους.(3) Επιτυγχάνεται βέλτιστη ηλεκτρονική χρήση των οικοσημείων, όταν αυτά διανέμονται περισσότερες φορές κατά τη διάρκεια του έτους.(4) Δεν πρέπει να απαιτείται η καταβολή οικοσημείων από όχημα που παραδίδει ή παραλαμβάνει πλήρες φορτίο στην Αυστρία, ανεξάρτητα από τη διαδρομή που ακολούθησε το όχημα για να εισέλθει ή να εξέλθει από την Αυστρία, διότι αυτό θεωρείται διμερής διέλευση.(5) Η εφαρμογή της συμφωνίας, με την οποία επιτρέπεται η διέλευση φορτηγών 40 τόνων από την Ελβετία, θα μετριάσει τον αριθμό φορτηγών που διέρχονται από την Αυστρία. Παρόλα αυτά, λόγω της γεωγραφικής θέσης της Ιταλίας και της Ελλάδας, τα φορτηγά που ταξιδεύουν από και προς τις χώρες αυτές πρέπει να διέρχονται από την Αυστρία. Η Ιταλία και η Ελλάδα πρέπει να έχουν μεγαλύτερη προτεραιότητα στην ανακατανομή των αχρησιμοποίητων οικοσημείων που επιστρέφονται στην Επιτροπή.(6) Πρέπει να τροποποιηθεί αναλόγως ο κανονισμός (ΕΚ) αριθ. 3298/94 της Επιτροπής(1), όπως τροποποιήθηκε από τον κανονισμό (ΕΚ) αριθ. 1524/96(2).(7) Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής που συγκροτήθηκε δυνάμει του άρθρου 16 του πρωτοκόλλου 9,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΚ) αριθ. 3298/94 τροποποιείται ως εξής:1. Στο άρθρο 1 παρεμβάλλεται η ακόλουθη παράγραφος 1α: "1α. Η διέλευση διαμετακόμισης που λαμβάνει χώρα υπό τις συνθήκες που ορίζει το παράρτημα Γ ή βάσει αδείας ECMT ισχύουσας στο αυστριακό έδαφος εξαιρείται από το σύστημα οικοσημείων."2. Το άρθρο 2 παράγραφος 1 αντικαθίσταται από το ακόλουθο κείμενο: "1. Εκτός εάν στο όχημα χρησιμοποιείται οικοπινακίδα, επικολλάται και ακυρώνεται ο απαιτούμενος αριθμός σημείων στο δελτίο οικοσημείων. Το δελτίο οικοσημείων ακυρώνεται με μια από τις ακόλουθες μεθόδους:α) με σφράγιση του δελτίου οικοσημείων σε μηχανή σφράγισης δελτίου οικοσημείων·β) με σφράγιση του δελτίου οικοσημείων από τις αυστριακές αρχές συνοριακών ελέγχων κατά την είσοδο στην Αυστρία·γ) με σφράγιση του δελτίου οικοσημείων και αναγραφή της ημερομηνίας από τις εθνικές αρχές του μεταφορέα πριν την είσοδο στο έδαφος της Αυστρίας·δ) με σφράγιση του δελτίου οικοσημείων από υπηρεσία, όπου ενεργοποιούνται για πρώτη φορά οικοπινακίδες.Οι συνοριακοί σταθμοί της Αυστρίας, που είναι εφοδιασμένοι με μηχανή σφράγισης δελτίου οικοσημείων, απαριθμούνται στο παράρτημα Η.Για στατιστικούς λόγους, η πρώτη σελίδα κάθε πλήρες δελτίο οικοσημείων είτε συλλέγεται από τις αυστριακές αρχές, είτε επιστρέφεται εντός τριών μηνών μετά την ολοκλήρωση του ταξιδιού στις αυστριακές αρχές. Τα στατιστικά στοιχεία που συγκεντρώνονται με αυτό τον τρόπο θα βοηθήσουν την Επιτροπή για την υποβολή πρότασης σχετικά με την κατανομή του αποθέματος οικοσημείων."3. Στο άρθρο 5 παράγραφος 5, προστίθεται το ακόλουθο στοιχείο δ): "δ) ή η οικοκάρτα δεν έχει ακυρωθεί σύμφωνα με τη διαδικασία που ορίζει το άρθρο 2 παράγραφος 1."4. Στο άρθρο 6 προστίθεται η ακόλουθη παράγραφος 3: "3. Τα ηλεκτρονικά οικοσημεία τίθενται ετησίως στη διάθεση των κρατών μελών σε τρεις ίσες δόσεις: η πρώτη δόση πριν από την 1η Νοεμβρίου του προηγουμένου έτους, η δεύτερη πριν από την 1η Μαρτίου και η τρίτη πριν από την 1η Ιουλίου."5. Το άρθρο 14 αντικαθίσταται από το ακόλουθο κείμενο: "Άρθρο 14Η διέλευση απαλλάσσεται από την καταβολή οικοσημείων, εάν το όχημα είτε παραδίδει είτε παραλαμβάνει πλήρες φορτίο στην Αυστρία και το όχημα φέρει κατάλληλη τεκμηρίωση για την απόδειξη των ανωτέρω, ανεξάρτητα από τη διαδρομή που ακολούθησε το όχημα για να εισέλθει ή να εξέλθει από την Αυστρία."6. Το παράρτημα Ε αντικαθίσταται από το κείμενο που παρατίθεται στο παράρτημα Ι του παρόντος κανονισμού.7. Προστίθεται το παράρτημα Η που παρατίθεται στο παράρτημα ΙΙ του παρόντος κανονισμού.Άρθρο 2Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 21 Μαρτίου 2000.Για την ΕπιτροπήLoyola De PalacioΑντιπρόεδρος(1) ΕΕ L 341 της 30.12.1994, σ. 20.(2) ΕΕ L 190 της 31.7.1996, σ. 13.ΠΑΡΑΡΤΗΜΑ Ι"ΠΑΡΑΡΤΗΜΑ ΕΚΡΙΤΗΡΙΑ ΑΝΑΚΑΤΑΝΟΜΗΣ ΤΩΝ ΟΙΚΟΣΗΜΕΙΩΝΙδιαίτερη γεωγραφική θέση της Ελλάδας και της ΙταλίαςΑπό το κοινοτικό απόθεμα που αντιπροσωπεύει το 3,34 % του συνολικού αριθμού οικοσημείων, ένα μερίδιο που αντιστοιχεί σε 4874 μονάδες του παραρτήματος Δ χορηγείται κατ' αρχήν στην Ιταλία και ένα μερίδιο 576 μονάδων του παραρτήματος Δ χορηγείται στην Ελλάδα.Επιπλέον, καταβάλλονται όλες οι αναγκαίες προσπάθειες ώστε να εξασφαλιστεί ότι κατά τη χορήγηση του μεριδίου οικοσημείων στην Ελλάδα λαμβάνονται επαρκώς υπόψη οι ανάγκες της χώρας.Συνέπειες της ένωσης της ΓερμανίαςΕπίσης, από το κοινοτικό απόθεμα χορηγείται μερίδιο οικοσημείων που αντιστοιχεί σε 6444 μονάδες του παραρτήματος Δ καταρχήν στη Γερμανία.Ανακατανομή των οικοσημείων που επιστρέφονται από την ΑυστρίαΤα οικοσημεία που επιστρέφει η Αυστρία στην Επιτροπή αναδιανέμονται στα κράτη μέλη που υποβάλουν αίτηση για πρόσθετα οικοσημεία, αναλογικά προς τη χρήση που έκαναν τα βαρέα φορτηγά οχήματα, τα οποία είναι δηλωμένα στα κράτη μέλη και χρησιμοποιούν την "Rollende Landstraße" στην Αυστρία.Από τη στιγμή έναρξης ισχύος της συμφωνίας μεταξύ Ευρωπαϊκής Κοινότητας και Ελβετίας σχετικά με τις σιδηροδρομικές και οδικές μεταφορές εμπορευμάτων και επιβατών, η κατανομή των οικοσημείων που επιστρέφονται από την Αυστρία θα έχει ως εξής:Από τα οικοσημεία που έχουν χορηγηθεί στην Αυστρία και επιστρέφονται στην Επιτροπή για κατανομή, χορηγείται κατά προτεραιότητα ποσοστό 30 % στην Ελλάδα και 30 % στην Ιταλία. Τα υπόλοιπα οικοσημεία που επιστρέφονται από την Αυστρία διανέμονται στα κράτη μέλη που ζητούν πρόσθετα οικοσημεία αναλογικά προς τη χρήση που έκαναν τα βαρέα φορτηγά οχήματα, τα οποία είναι δηλωμένα στα κράτη μέλη και χρησιμοποιούν την "Rollende Landstraße" της Αυστρίας.Αριθμός οικοσημείων που χορηγήθηκαν και χρησιμοποιούνται επί του παρόντος από τα κράτη μέλη και μέσες τιμές εκπομπών NOx των οχημάτων υπό διαμετακόμιση από τα κράτη μέληΤα ενοπομένοντα οικοσημεία διανέμονται στα κράτη μέλη που ζητούν πρόσθετα οικοσημεία με βάση συντελεστή, ο οποίος καθορίζεται ως εξής για κάθε κράτος μέλος:- αριθμός οικοσημείων που κρίνεται αναγκαίος, με βάση προβολή των πλέον πρόσφατων στατιστικών της Αυστρίας,- πολλαπλασιαζόμενος επί της δόσης οικοσημείων χορηγηθέντων σε κράτος μέλος, τα οποία χρησιμοποιήθηκαν όντως από το κράτος μέλος αυτό το προηγούμενο έτος,- πολλαπλασιαζόμενος επί της πλέον πρόσφατης μέσης τιμής NOx των υπό διαμετακόμιση οχημάτων από το κράτος μέλος, ως ποσοστό της επιδιωκόμενης τιμής για το συγκεκριμένο έτος."ΠΑΡΑΡΤΗΜΑ ΙΙ"ΠΑΡΑΡΤΗΜΑ ΗΚατάλογος μεθοριακών σταθμών της Αυστρίας εξοπλισμένων με μηχανήματα εκτύπωσης οικοσημείωνAchenkirchArnoldsteinBraunauBrennerpaßEhrwaldHangendensteinHörbranzKiefersfeldenMusauNaudersNeuhausPinswangReit im WinkelSaalbrückeScharnitzSchlechingSillianSpringenSubenSteinpaßWalserbergWegscheid"